CELEX: 
Language: sl
Date: 2020-05-08 00:00:00
Title: DELEGIRANA UREDBA KOMISIJE (EU) …/… o dopolnitvi Uredbe (EU) 2018/1999 Evropskega parlamenta in Sveta v zvezi z vrednostmi za potenciale globalnega segrevanja in smernicami za evidence in v zvezi s sistemom evidenc Unije ter razveljavitvi Delegirane uredbe Komisije (EU) št. 666/2014

EVROPSKA
                             KOMISIJA

                                                     Bruselj, 8.5.2020
                                                     C(2020) 2841 final

                      DELEGIRANA UREDBA KOMISIJE (EU) …/…

                                        z dne 8.5.2020

          o dopolnitvi Uredbe (EU) 2018/1999 Evropskega parlamenta in Sveta v zvezi z
     vrednostmi za potenciale globalnega segrevanja in smernicami za evidence in v zvezi s
     sistemom evidenc Unije ter razveljavitvi Delegirane uredbe Komisije (EU) št. 666/2014

                                    (Besedilo velja za EGP)

SL                                                                                           SL
 ---pagebreak---                                OBRAZLOŽITVENI MEMORANDUM

     1.       OZADJE DELEGIRANEGA AKTA
     V skladu z Uredbo (EU) 2018/1999 Evropskega parlamenta in Sveta z dne 11. decembra 2018
     o upravljanju energetske unije in podnebnih ukrepov, spremembi uredb (ES) št. 663/2009 in
     (ES) št. 715/2009 Evropskega parlamenta in Sveta, direktiv 94/22/ES, 98/70/ES, 2009/31/ES,
     2009/73/ES, 2010/31/EU, 2012/27/EU in 2013/30/EU Evropskega parlamenta in Sveta,
     direktiv Sveta 2009/119/ES in (EU) 2015/652 ter razveljavitvi Uredbe (EU) št. 525/2013
     Evropskega parlamenta in Sveta je treba določiti pravila za sistem evidenc Unije. Poleg tega
     je treba podrobno določiti smernice za evidence, ki so pomembne za poročanje držav članic o
     evidencah toplogrednih plinov, kot to zahteva ustrezna zakonodaja EU, pa tudi odločitve
     ustreznih organov Okvirne konference Združenih narodov o podnebnih spremembah in
     Pariškega sporazuma.
     Poleg sistema evidenc Unije in smernic za evidence je treba sprejeti nove vrednosti
     potencialov globalnega segrevanja toplogrednih plinov, saj so bistvenega pomena za
     poročanje držav članic o evidencah toplogrednih plinov v zvezi z njihovim izpolnjevanjem
     ciljev glede emisij toplogrednih plinov, ki so določeni v zakonodaji EU in Pariškem
     sporazumu. Predlagane vrednosti potencialov globalnega segrevanja iz Priloge I k zadevni
     delegirani uredbi temeljijo na petem ocenjevalnem poročilu Medvladnega odbora za
     podnebne spremembe in so v skladu z najnovejšimi znanstvenimi spoznanji. Seznam plinov iz
     Priloge I ustreza seznamu plinov, ki so opredeljeni kot toplogredni plini v delu 2 Priloge V k
     Uredbi (EU) 2018/1999.
     Ob priznavanju prednosti določitve skupnega načina merjenja so se pogodbenice Pariškega
     sporazuma leta 2018 odločile, da mora vsaka pogodbenica v svojem državnem seznamu
     antropogenih emisij iz virov in vseh po ponorih odstranjenih toplogrednih plinov uporabljati
     potencial globalnega segrevanja s stoletnim časovnim okvirom iz petega ocenjevalnega
     poročila Medvladnega panela za podnebne spremembe za poročanje o skupnih emisijah in
     odstranitvah. Delegirana uredba usklajuje smernice EU o evidencah s temi zahtevami, hkrati
     pa nadaljuje ločeno poročanje o vsakem toplogrednem plinu, s čimer EU in državam članicam
     omogoča, da po potrebi razvijejo politike za specifične pline. Na ravni EU in Okvirne
     konvencije Združenih narodov o spremembi podnebja se skupni način merjenja redno
     pregleduje, da se uskladi s prihodnjimi ocenjevalnimi poročili Medvladnega panela za
     podnebne spremembe.

     2.       POSVETOVANJA PRED SPREJETJEM AKTA
     V skladu z odstavkom 4 skupnega dogovora glede delegiranih aktov, priloženega
     Medinstitucionalnemu sporazumu o boljši pripravi zakonodaje, med Evropskim parlamentom,
     Svetom in Evropsko komisijo1 so bila med pripravo te delegirane uredbe opravljena ustrezna
     posvetovanja. Posvetovanja s strokovnjaki za oblikovanje evidenc toplogrednih plinov v
     okviru strokovne skupine Komisije za podnebne spremembe so potekala na sestankih 6. maja
     in 3. julija 2019, pisne pripombe h končnemu osnutku delegirane uredbe pa so ti strokovnjaki
     predložili novembra 2019 in februarja 2020. Dokumenti, ki se nanašajo na te sestanke, so bili
     hkrati poslani Evropskemu parlamentu in Svetu, kot določa skupni dogovor o delegiranih
     aktih. Pripombe, ki jih je izrazila strokovna skupina, so bile upoštevane pri pripravi delegirane
     uredbe.

     1
            Medinstitucionalni sporazum med Evropskim parlamentom, Svetom Evropske unije in Evropsko
            komisijo o boljši pripravi zakonodaje z dne 13. aprila 2016 (UL L 123, 12.5.2016, str. 1).

SL                                                  1                                                    SL
 ---pagebreak---      Osnutek delegirane uredbe je bil objavljen na portalu za boljše pravno urejanje s
     štiritedenskim obdobjem za pripombe od 4. marca do 2. aprila 2020. V tem obdobju so bile
     prejete povratne informacije od treh državljanov in desetih organizacij ter podjetij. Večina
     povratnih informacij se je nanašala na potencial globalnega segrevanja: več zainteresiranih
     strani je želelo vzporedno poročanje o emisijah metana z uporabo potencialov globalnega
     segrevanja v 20-letnem časovnem okviru; ena od zainteresiranih strani je izrazila pomisleke
     glede izbire potencialov globalnega segrevanja s stoletnim časovnim okvirom, v katere je
     vključena podnebna povratna zanka samo za CO2. Izraženi so bili tudi predlogi, da se v
     Prilogo I doda plin, ki ni niti priznan kot toplogredni plin z Uredbo (EU) 2018/1999 niti
     naveden v petem ocenjevalnem poročilu. Ena od zainteresiranih strani je v zvezi z
     zajemanjem ogljika in uporabo zaprosila za pregled pravil o evidencah Okvirne konvencije
     Združenih narodov o spremembi podnebja.

     3.      PRAVNI ELEMENTI DELEGIRANEGA AKTA
     Člen 26(6)(b) Uredbe (EU) 2018/1999 pooblašča Komisijo, da sprejme delegirane akte za
     dopolnitev uredbe s sprejetjem vrednosti za potenciale globalnega segrevanja in določitvijo
     smernic za evidence. Člen 37(7) pooblašča Komisijo za sprejemanje delegiranih aktov, da ga
     dopolni z določitvijo pravil v zvezi z zahtevami za vzpostavitev, upravljanje in delovanje
     sistema evidenc Unije.
     Zadevni delegirani akt bo z dnem 1. januarja 2021 nadomestil trenutno Delegirano uredbo
     Komisije (EU) št. 666/2014 o določitvi vsebinskih zahtev glede sistema evidenc Unije ter
     upoštevanju sprememb potencialov globalnega segrevanja in mednarodno dogovorjenih
     smernic o evidencah v skladu z Uredbo (EU) št. 525/2013 Evropskega parlamenta in Sveta.

SL                                                2                                                 SL
 ---pagebreak---                              DELEGIRANA UREDBA KOMISIJE (EU) …/…

                                                    z dne 8.5.2020

              o dopolnitvi Uredbe (EU) 2018/1999 Evropskega parlamenta in Sveta v zvezi z
         vrednostmi za potenciale globalnega segrevanja in smernicami za evidence in v zvezi s
         sistemom evidenc Unije ter razveljavitvi Delegirane uredbe Komisije (EU) št. 666/2014

                                               (Besedilo velja za EGP)

     EVROPSKA KOMISIJA JE –
     ob upoštevanju Pogodbe o delovanju Evropske unije,
     ob upoštevanju Uredbe (EU) 2018/1999 Evropskega parlamenta in Sveta z dne 11. decembra
     2018 o upravljanju energetske unije in podnebnih ukrepov, spremembi uredb (ES)
     št. 663/2009 in (ES) št. 715/2009 Evropskega parlamenta in Sveta, direktiv 94/22/ES,
     98/70/ES, 2009/31/ES, 2009/73/ES, 2010/31/EU, 2012/27/EU in 2013/30/EU Evropskega
     parlamenta in Sveta, direktiv Sveta 2009/119/ES in (EU) 2015/652 ter razveljavitvi Uredbe
     (EU) št. 525/2013 Evropskega parlamenta in Sveta2 ter zlasti členov 26(6)(b) in 37(7) Uredbe,
     ob upoštevanju naslednjega:
     (1)      Mehanizem za spremljanje emisij toplogrednih plinov in poročanje o njih, kot je
              določen z Uredbo (EU) št. 525/2013 Evropskega parlamenta in Sveta3 določa pravila
              za spremljanje emisij toplogrednih plinov in poročanje o njih v okviru podnebne
              politike. Določbe navedenega mehanizma so v celoti vključene v Uredbo (EU)
              2018/1999, ki razveljavlja Uredbo (EU) št. 525/2013 od 1. januarja 2021. V okviru
              navedenega mehanizma je treba sprejeti vrednosti za potenciale globalnega segrevanja
              in določiti smernice za evidence.
     (2)      Kar zadeva potenciale globalnega segrevanja, je bila na 1. zasedanju konference
              pogodbenic Okvirne konvencije Združenih narodov o spremembi podnebja kot
              sestanka pogodbenic Pariškega sporazuma o podnebnih spremembah iz leta 2015 po
              21. konferenci pogodbenic Okvirne konvencije Združenih narodov o spremembi
              podnebja (v nadaljnjem besedilu: Pariški sporazum) določena skupna metrika za
              pretvorbo toplogrednih plinov v ekvivalente CO2 za namene poročanja o evidencah
              toplogrednih plinov. Navedena skupna metrika temelji na vrednostih potenciala
              globalnega segrevanja iz petega ocenjevalnega poročila Medvladnega panela za
              podnebne spremembe4. Vrednosti za potenciale globalnega segrevanja bi morale
              upoštevati navedeno skupno metriko.

     2
              UL L 328, 21.12.2018, str. 1.
     3
              Uredba (EU) št. 525/2013 Evropskega parlamenta in Sveta z dne 21. maja 2013 o mehanizmu za
              spremljanje emisij toplogrednih plinov in poročanje o njih ter za sporočanje drugih informacij v zvezi s
              podnebnimi spremembami na nacionalni ravni in ravni Unije ter o razveljavitvi Sklepa št. 280/2004/ES
              (UL L 165, 18.6.2013, str. 13).
     4
              Stolpec „stoletni potencial globalnega segrevanja“ v tabeli 8.A.1 Dodatka 8.A poročila „Climate
              Change 2013: The Physical Science Basis“ (Podnebne spremembe v letu 2013: fizikalno-znanstvena
              podlaga). Prispevek delovne skupine I k petemu ocenjevalnemu poročilu Medvladnega panela za
              podnebne spremembe, str. 731, na voljo na: https://www.ipcc.ch/assessment-report/ar5/.

SL                                                          3                                                            SL
 ---pagebreak---      (3)   Smernice za evidence toplogrednih plinov bi bilo treba podrobno določiti v skladu z
           mednarodnim razvojem. Poleg smernic Medvladnega panela za podnebne spremembe
           iz leta 2006 o nacionalnih evidencah toplogrednih plinov bi morale države članice in
           Komisija upoštevati načine, postopke in smernice za okvir preglednosti za ukrepe in
           podporo iz člena 13 Pariškega sporazuma iz Priloge k Sklepu 18/CMA.1 konference
           pogodbenic Okvirne konvencije Združenih narodov o spremembi podnebja, ki je imela
           vlogo sestanka pogodbenic Pariškega sporazuma (v nadaljnjem besedilu: sklep
           18/CMA.1). Poleg tega se države članice spodbuja, da uporabijo dodatek iz leta 2013
           k smernicam Medvladnega panela za podnebne spremembe iz leta 2006 za državni
           seznam antropogenih emisij iz virov in vseh po ponorih odstranjenih toplogrednih
           plinov: Mokrišča.
     (4)   Da bi se zagotovila kakovost evidence Unije, bi bilo treba določiti nadaljnje cilje
           programa Unije za zagotavljanje in kontrolo kakovosti.
     (5)   Za zagotovitev popolnosti evidenc Unije v smislu Sklepa 18/CMA.1 je treba določiti
           metodologije in podatke, ki jih Komisija uporabi pri pripravi ocen podatkov, ki
           manjkajo v evidenci države članice, v skladu s členom 37(5) Uredbe (EU) 2018/1999.
     (6)   Za zagotovitev pravočasnosti, preglednosti, točnosti, doslednosti, primerljivosti in
           popolnosti evidence Unije je treba določiti vsebino začetnih pregledov, opravljenih za
           podatke iz evidenc toplogrednih plinov, ki so jih predložile države članice. Z oceno
           točnosti v okviru začetnih pregledov bi bilo treba zagotoviti, da države članice
           sistematično ne precenjujejo ali podcenjujejo dejanskih in odstranjenih emisij v zvezi s
           ključnimi kategorijami Unije. Ker je poročanje o emisijah toplogrednih plinov iz virov
           in po ponorih odvzetih toplogrednih plinov iz sektorja rabe zemljišč, spremembe rabe
           zemljišč in gozdarstva sestavni del poročanja o evidencah toplogrednih plinov in ker je
           sektor rabe zemljišč, spremembe rabe zemljišč in gozdarstva vključen v podnebni cilj
           za leto 2030, bi bilo poleg tega treba začetne preglede v tem sektorju uskladiti s
           tistimi, ki se izvajajo v drugih sektorjih. V sektorju rabe zemljišč, spremembe rabe
           zemljišč in gozdarstva je mogoče sporočene podatke o dejavnostih rabe in spremembe
           rabe zemljišč primerjati z informacijami iz programov in raziskav Unije in držav
           članic, kot sta Copernicus in statistično raziskovanje rabe in pokrovnosti tal (LUCAS).
     (7)   Ocene za dopolnitev manjkajočih podatkov iz nacionalnih evidenc za pripravo
           evidence Unije so pripravljene v skladu s smernicami za evidence toplogrednih plinov.
           Navedenih ocen ni mogoče določiti brez uporabe vrednosti za potencial globalnega
           segrevanja toplogrednih plinov. Zaradi vsebinske povezanosti pravil o potencialih
           globalnega segrevanja, smernicah za evidence in sistemu evidenc Unije je primerno,
           da se jih vključi v isto delegirano uredbo.
     (8)   Da se zagotovi skladnost z datumom začetka uporabe ustreznih določb Uredbe (EU)
           2018/1999, bi se morala ta uredba uporabljati od 1. januarja 2021.
     (9)   V skladu s členoma 57 in 58 Uredbe (EU) 2018/1999 se Uredba (EU) št. 525/2013
           razveljavi z učinkom od 1. januarja 2021, z izjemo člena 7 navedene uredbe, ki se
           uporablja za poročila, ki vsebujejo podatke za leta 2018, 2019 in 2020. Delegirano
           uredbo (EU) št. 666/2014 bi bilo zato treba razveljaviti od 1. januarja 2021, vendar bi
           se morala člena 6 in 7 še naprej uporabljati za poročila s podatki, ki se zahtevajo za leti
           2019 in 2020 —

SL                                                  4                                                    SL
 ---pagebreak---      SPREJELA NASLEDNJO UREDBO:

                                                 Člen 1
                                           Področje uporabe
     Ta uredba se uporablja za poročila, ki jih predložijo države članice in ki vsebujejo podatke, ki
     se zahtevajo od leta 2021 naprej.

                                                 Člen 2
                                   Potenciali globalnega segrevanja
     Države članice in Komisija uporabljajo potenciale globalnega segrevanja iz Priloge I k tej
     uredbi za namene določanja podatkov o evidencah toplogrednih plinov in poročanja o njih v
     skladu s členom 26(3), (4) in (5) Uredbe (EU) 2018/1999.

                                                 Člen 3
                              Smernice za evidence toplogrednih plinov
      Države članice in Komisija določijo evidence toplogrednih plinov iz člena 26(3), (4) in (5)
      Uredbe (EU) 2018/1999 v skladu:
             (a)   s smernicami Medvladnega panela za podnebne spremembe iz leta 2006 za
                   državne sezname antropogenih emisij iz virov in vseh po ponorih odstranjenih
                   toplogrednih plinov;
             (b)   z načini, postopki in smernicami za okvir preglednosti za ukrepe in podporo iz
                   člena 13 Pariškega sporazuma, določenimi v Prilogi k Sklepu 18/CMA.1
                   konference pogodbenic UNFCCC kot sestanka pogodbenic Pariškega
                   sporazuma (Sklep 18/CMA.1).

                                                 Člen 4
                       Cilji programa za zagotavljanje in kontrolo kakovosti
     1.      Komisija upravlja in vzdržuje sistem evidenc Unije o toplogrednih plinih in si na
             podlagi naslednjih ciljev programa zagotavljanja in kontrole kakovosti prizadeva za
             njegovo stalno izboljševanje:
             (a)   da je evidenca Unije o toplogrednih plinih popolna, po potrebi z uporabo
                   postopka iz člena 37(5) Uredbe (EU) 2018/1999 po posvetovanju z zadevno
                   državo članico;
             (b)   da sistem evidenc Unije o toplogrednih plinih zagotavlja pregledno
                   združevanje emisij toplogrednih plinov držav članic po virih in ponorih
                   odvzetih emisij ter daje pregled metodoloških opisov ključnih kategorij Unije
                   in na pregleden način odraža prispevek emisij držav članic iz virov in po
                   ponorih odvzetih emisij k evidenci Unije o toplogrednih plinih;
             (c)   da je za leto poročanja celota emisij toplogrednih plinov Unije iz virov in po
                   ponorih odvzetih emisij enaka vsoti emisij toplogrednih plinov držav članic iz
                   virov in po ponorih odstranjenih emisij v skladu s členom 26(3), (4) in (5)
                   Uredbe (EU) 2018/1999 za zadevno leto;

SL                                                  5                                                   SL
 ---pagebreak---            (d)   da evidenca Unije o toplogrednih plinih vključuje dosledno časovno vrsto
                 emisij po virih in odstranitvah po ponorih za vsa leta poročanja.
     2.    Komisija in države članice po potrebi izboljšajo primerljivost nacionalnih evidenc
           toplogrednih plinov tako, da si prizadevajo za sinergijski učinek metod, podatkov o
           dejavnosti, oznak zapisov in dodelitve emisij toplogrednih plinov iz virov in po
           ponorih odstranjenih toplogrednih plinov s strani držav članic, kadar je ustrezno.
     3.    Cilji programov za zagotavljanje in kontrolo kakovosti evidenc Unije dopolnjujejo
           cilje programov za zagotavljanje in kontrolo kakovosti, ki jih izvajajo države članice.
     4.    Države članice zagotovijo kakovost podatkov o dejavnostih, emisijskih faktorjev in
           drugih parametrov, ki jih uporabljajo za svoje državne sezname antropogenih emisij
           iz virov in vseh po ponorih odstranjenih toplogrednih plinov.

                                                Člen 5
                                Zapolnjevanje vrzeli pri podatkih
     1.    Ocene Komisije za dopolnitev podatkov evidenc, ki jih predloži država članica, kot
           je določeno v členu 37(5) Uredbe (EU) 2018/1999, temeljijo na naslednjih
           metodologijah in podatkih:
           (a)   kadar je država članica v prejšnjem letu poročanja predložila dosledno časovno
                 vrsto ocen za ustrezno kategorijo vira in:
                 (i) kadar je navedena država članica v skladu s členom 26(2) Uredbe (EU)
                 2018/1999 predložila okvirno evidenco toplogrednih plinov za leto X – 1, ki
                 vključuje manjkajočo oceno, ocena Komisije temelji na podatkih iz navedene
                 okvirne evidence toplogrednih plinov;
                 (ii) kadar navedena država članica ni predložila okvirne evidence toplogrednih
                 plinov za leto X – 1 v skladu s členom 26(2) Uredbe (EU) 2018/1999, vendar
                 je Unija okvirno ocenila emisije toplogrednih plinov za leto X – 1 za navedeno
                 državo članico v skladu s členom 26(2) Uredbe (EU) 2018/1999, ocena
                 Komisije temelji na podatkih iz navedene okvirne evidence toplogrednih
                 plinov, ki jo je ocenila Unija;
                 (iii) kadar uporaba podatkov iz okvirne evidence toplogrednih plinov države
                 članice ni mogoča, ali lahko povzroči zelo netočno oceno, za manjkajoče ocene
                 v energetskem sektorju, ocena Komisije temelji na podatkih o statistiki
                 energetike, pridobljenih v skladu z Uredbo (ES) št. 1099/2008 Evropskega
                 parlamenta in Sveta5;
                 (iv) kadar uporaba podatkov iz okvirne evidence toplogrednih plinov ni
                 mogoča ali lahko povzroči zelo netočno oceno, za manjkajoče ocene v
                 neenergetskih sektorjih, ocena Komisije temelji na metodologijah ocenjevanja,
                 ki so skladne s tehničnimi nasveti za zapolnjevanje vrzeli pri podatkih v
                 oddelku 2.2.3 smernic Medvladnega panela za podnebne spremembe iz leta
                 2006 za državni seznam antropogenih emisij iz virov in vseh po ponorih
                 odstranjenih toplogrednih plinov (zvezek 1), pri čemer se, kadar je ustrezno,
                 uporabi evropsko statistiko;

     5
          Uredba (ES) št. 1099/2008 Evropskega parlamenta in Sveta z dne 22. oktobra 2008 o statistiki
          energetike (UL L 304, 14.11.2008, str. 1).

SL                                                 6                                                     SL
 ---pagebreak---              (b)   na metodi, ki jo skupina tehničnih izvedencev za pregled uporabi pri izračunu
                   tehničnega popravka, kadar je bila ocena emisije toplogrednih plinov iz virov
                   ali po ponorih odstranjenih toplogrednih plinov za ustrezno kategorijo predmet
                   tehničnih popravkov v skladu s členom 38(2)(d) Uredbe (EU) 2018/1999 v
                   zadnjem pregledu pred predložitvijo in zadevna država članica ni predložila
                   revidirane ocene;
             (c)   na ocenjevalnih metodologijah, ki so skladne s tehničnimi nasveti za
                   zapolnjevanje vrzeli pri podatkih v oddelku 2.2.3 smernic Medvladnega panela
                   za podnebne spremembe za državni seznam antropogenih emisij iz virov in
                   vseh po ponorih odstranjenih toplogrednih plinov iz leta 2006 (zvezek 1), kadar
                   ni na voljo dosledna časovna vrsta sporočenih ocen za ustrezno kategorijo vira.
     2.      Komisija pripravi ocene iz odstavka 1 ob posvetovanju z zadevno državo članico in v
             tesnem sodelovanju z njo do 31. marca v letu poročanja.
     3.      Zadevna država članica uporabi ocene iz odstavka 1 za predložitev državnih
             seznamov sekretariatu Okvirne konvencije Združenih narodov o spremembi
             podnebja v skladu s členom 26(4) Uredbe (EU) 2018/1999.

                                                 Člen 6
                                           Začetni pregledi
     Začetni pregledi, ki jih izvede Komisija v skladu s členom 37(4) Uredbe (EU) 2018/1999,
     lahko vključujejo:
     (a)     oceno, ali je država članica sporočila vse kategorije, ki se zahtevajo v okviru
             načinov, postopkov in smernic za okvir preglednosti za ukrepe in podporo iz
             člena 13 Pariškega sporazuma, določene v Prilogi k Sklepu 18/CMA.1, in vse
             toplogredne pline iz Priloge V k Uredbi (EU) 2018/1999;
     (b)     oceno, ali so časovne vrste podatkov o emisijah toplogrednih plinov iz virov in po
             ponorih odstranjenih toplogrednih plinov skladne;
     (c)     oceno, ali so implicitni emisijski faktorji po državah članicah primerljivi, in sicer ob
             upoštevanju privzetih emisijskih faktorjev Medvladnega panela za podnebne
             spremembe za različne nacionalne okoliščine;
     (d)     oceno uporabe oznak zapisov „ni ocenjeno“, kadar obstajajo metodologije stopnje 1
             Medvladnega panela za podnebne spremembe in kadar uporaba oznake zapisa ni
             upravičena v skladu s točko 32 Priloge k Sklepu 18/CMA.1;
     (e)     analizo ponovnih izračunov, izvedenih za predložitev evidenc toplogrednih plinov,
             vključno s tem, ali ponovni izračuni temeljijo na metodoloških spremembah;
     (f)     primerjavo preverjenih emisij toplogrednih plinov, sporočenih v okviru sistema
             Evropske unije za trgovanje z emisijami, s sporočenimi emisijami toplogrednih
             plinov v skladu s členom 26(3) Uredbe (EU) 2018/1999;
     (g)     primerjavo rezultatov referenčnega pristopa Eurostata z referenčnim pristopom držav
             članic;
     (h)     primerjavo rezultatov sektorskega pristopa Eurostata s sektorskim pristopom držav
             članic;

SL                                                 7                                                    SL
 ---pagebreak---      (i)     oceno, ali je država članica izvedla točke iz prejšnjih začetnih in drugih pregledov ter
             priporočil iz pregledov Okvirne konvencije Združenih narodov o spremembi
             podnebja;
     (j)     oceno točnosti emisij držav članic iz virov in po ponorih odstranjenih toplogrednih
             plinov v povezavi s ključnimi kategorijami Unije;
     (k)     oceno preglednosti in popolnosti metodoloških opisov, ki so jih države članice
             sporočile za ključne kategorije Unije;
     (l)     oceno spremljanja in poročanja o emisijah toplogrednih plinov iz virov in po ponorih
             odstranjenih toplogrednih plinov v sektorju rabe zemljišč, spremembe rabe zemljišč
             in gozdarstva v skladu z delom 3 Priloge V k Uredbi (EU) 2018/1999, vključno z
             dodelitvijo ključnih kategorij, uporabljeno metodologijo po stopnjah in primerjavo
             sporočenih podatkov o dejavnosti v zvezi z rabo zemljišč in spremembo rabe
             zemljišč z informacijami iz programov in raziskav Unije ter držav članic.

                                                 Člen 7
                                             Razveljavitev
     Delegirana uredba (EU) št. 666/2014 se razveljavi z učinkom od 1. januarja 2021 ob
     upoštevanju prehodne določbe iz člena 8 te uredbe.

                                                 Člen 8
                                          Prehodna določba
     Z odstopanjem od člena 7 te uredbe se člena 6 in 7 Delegirane uredbe (EU) št. 666/2014 še
     naprej uporabljata za poročila, ki vsebujejo podatke, ki se zahtevajo za leti 2019 in 2020.

                                                 Člen 9
                                   Začetek veljavnosti in uporaba
     Ta uredba začne veljati dvajseti dan po objavi v Uradnem listu Evropske unije.
     Uporablja se od 1. januarja 2021.
     Ta uredba je v celoti zavezujoča in se neposredno uporablja v vseh državah članicah.

     V Bruslju, 8.5.2020

                                                 Za Komisijo
                                                 Predsednica
                                                 Ursula VON DER LEYEN

SL                                                 8                                                    SL
 ---documentbreak---                              EVROPSKA
                             KOMISIJA

                                                    Bruselj, 8.5.2020
                                                    C(2020) 2841 final

                                                    ANNEX

                                          PRILOGA

                                              k

                                  Delegirani uredbi Komisije

          o dopolnitvi Uredbe (EU) 2018/1999 Evropskega parlamenta in Sveta v zvezi z
     vrednostmi za potenciale globalnega segrevanja in smernicami za evidence in v zvezi s
     sistemom evidenc Unije ter razveljavitvi Delegirane uredbe Komisije (EU) št. 666/2014

SL                                                                                           SL
 ---pagebreak---                                              PRILOGA
                                POTENCIALI GLOBALNEGA SEGREVANJA

     Kratica, splošno ime ali kemijsko ime             Potencial globalnega segrevanja

     ogljikov dioksid (CO2)                            1

     metan (CH4)                                       28

     dušikov oksid (N2O)                               265

     žveplov heksafluorid (SF6)                        23 500

     dušikov trifluorid (NF3)                          16 100

     Delno halogenirani fluoroogljikovodiki (HFC):

     HFC-23 CHF3                                       12 400

     HFC-32 CH2F2                                      677

     HFC-41 CH3F                                       116

     HFC-125 CHF2CF3                                   3 170

     HFC-134 CHF2CHF2                                  1 120

     HFC-134a CH2FCF3                                  1 300

     HFC-143 CH2FCHF2                                  328

     HFC-143a CH3CF3                                   4 800

     HFC-152 CH2FCH2F                                  16

     HFC-152a CH3CHF2                                  138

     HFC-161 CH3CH2F                                   4

     HFC-227ea CF3CHFCF3                               3 350

     HFC-236cb CF3CF2CH2F                              1 210

     HFC-236ea CF3CHFCHF2                              1 330

     HFC-236fa CF3CH2CF3                               8 060

     HFC-245fa CHF2CH2CF3                              858

     HFC-245ca CH2FCF2CHF2                             716

     HFC-365mfc CH3CF2CH2CF3                           804

SL                                              1                                        SL
 ---pagebreak---      HFC-43-10mee CF3CHFCHFCF2CF3 or (C5H2F10)   1 650

     Perfluorirani ogljikovodiki (PFC):

     PFC-14, perfluorometan, CF4                 6 630

     PFC-116, perfluoroetan, C2F6                11 100

     PFC-218, perfluoropropan, C3F8              8 900

     PFC-318, perfluorociklobutan, c-C4F8        9 540

     perfluorociklopropan c-C3F6                 9 200

     PFC-3-1-10, perfluorobutan, C4F10           9 200

     PFC-4-1-12, perfluoropentan, C5F12          8 550

     PFC-5-1-14, perfluoroheksan, C6F14          7 910

     PFC-9-1-18, C10F18                          7 190

SL                                          2             SL